കുഞ്ഞാലിക്കുട്ടിക്കും എ.ആര്. നഗര് ബാങ്കിലെ അഴിമതികള്ക്കും എതിരെ ഫേസ്ബുക്കില് ആഞ്ഞടിച്ച് കെ.ടി. ജലീല് കെ ടി ജലീല് News18 Malayalam Last Updated : September 11, 2021, 14:31 IST Share this: അനുമോദ് സി വി മുഖ്യമന്ത്രിയുടെ പിന്തുണ കൂടി ഉറപ്പായതോടെ പി.കെ. കുഞ്ഞാലിക്കുട്ടിക്കും എ.ആര്. നഗര് ബാങ്കിലെ അഴിമതികള്ക്കും എതിരെ ഫേസ്ബുക്കില് ആഞ്ഞടിച്ച് കെ.ടി. ജലീല് എം.എല്.എ. മുഖ്യമന്ത്രിയുടെ പ്രതികരണം കരുത്ത് നല്കുന്നതാണ്. എ.ആര്. നഗര് പ്രാഥമിക കാര്ഷിക സഹകരണ സംഘത്തില് അംഗങ്ങളേക്കാള് അക്കൗണ്ടുകള് ഉണ്ട്. കള്ളപ്പണ ഇടപാടുകള്ക്ക് നിക്ഷേപ സംഖ്യക്ക് ലഭിക്കുന്ന പലിശയുടെ പകുതി പ്രതിഫലമായി സമുദായപ്പാര്ട്ടിയുടെ നേതാവ് കുഞ്ഞാപ്പ നല്കുന്നു എന്ന് ജലീല് ആക്ഷേപിച്ചു. ജലീലിന്്റെ ഫേസ്ബുക് പോസ്റ്റ് ഇങ്ങനെ.AR നഗര് സഹകരണ ബാങ്കില് ഹരികുമാറിനെ മുന്നില് നിര്ത്തി കുഞ്ഞാലിക്കുട്ടിയും സംഘവും നടത്തുന്ന കോടാനുകോടികളുടെ കള്ളപ്പണഅഴിമതി ഹവാലറിവേഴ്സ് ഹവാല ഇടപാടുകള് പുറത്ത് കൊണ്ട് വരുന്നതിനുള്ള പോരാട്ടത്തില് മുഖ്യമന്ത്രിയുടെ പ്രതികരണം നല്കുന്ന കരുത്ത് അളവറ്റതാണ്.സാധാരണ ഗതിയില് ഒരു പ്രാഥമിക സഹകരണ സംഘത്തില് പതിനായിരത്തിനും പതിനയ്യായിരത്തിനുമിടയില് അംഗങ്ങളും ഇരുപതിനായിരത്തില് താഴെ എക്കൗണ്ടുകളും ഉണ്ടാകാനേ ഇടയുള്ളൂ. കൂടിയാല് ഇരുപതിനായിരത്തോളം അംഗങ്ങളും ഇരുപത്തയ്യായിരത്തോളം അക്കൗണ്ടുകളും. എന്നാല് AR നഗര് പ്രാഥമിക കാര്ഷിക സഹകരണ സംഘത്തില് അറുപതിനായിരത്തിലധികം അംഗങ്ങളും എണ്പതിനായിരത്തിലധികം അക്കൗണ്ടുകളുമാണ് ഉള്ളത്. ഇതില് നിന്നുതന്നെ കാര്യങ്ങളുടെ ഗുട്ടന്സ് ആര്ക്കും പിടികിട്ടും.AR നഗര് ബാങ്കില് ലക്ഷങ്ങളുടെയും കോടികളുടെയും നിക്ഷേപമുള്ള അധികപേരും അവരുടെ നിക്ഷേപങ്ങളുടെ നൂറിലൊന്ന് നിക്ഷേപിക്കാന് പോലും വകയില്ലാത്തവരാണ്. നിക്ഷേപകരുടെ അറിവോടെ നടത്തുന്ന കള്ളപ്പണ ഇടപാടുകള്ക്ക് നിക്ഷേപ സംഖ്യക്ക് ലഭിക്കുന്ന പലിശയുടെ പകുതിയാണത്രെ പ്രതിഫലമായി സമുദായപ്പാര്ട്ടിയുടെ നേതാവ് കുഞ്ഞാപ്പ നല്കുന്നത്. വ്യാജ അക്കൗണ്ടുകളിലുള്ള നിക്ഷേപങ്ങളുടെ പലിശയടക്കം എല്ലാം കമ്ബനിക്കാണ്.ഒരു സഹകരണ ധനകാര്യ സ്ഥാപനത്തെ മറയാക്കി മുസ്ലിം ലീഗിന്്റെ പുലിക്കുട്ടി നടത്തുന്ന അഴിമതിപ്പണമുപയോഗിച്ച ഹിമാലയന് സാമ്ബത്തികത്തട്ടിപ്പ് പുറത്തുകൊണ്ട് വരല് ഓരോ പൗരന്്റെയും കടമയാണ്. ആ ബാധ്യതാ നിര്വ്വഹണ പാതയില് പിണറായി സര്ക്കാര് മുന്നിലുണ്ടെന്ന സന്ദേശം പോരാളികള്ക്ക് പകരുന്ന ആവേശത്തിന് സമാനതകളില്ല. കഴിഞ്ഞ ദിവസം വാര്ത്താ സമ്മേളനത്തില് കെ.ടി. ജലീലിനെ പിന്തുണച്ച് മുഖ്യമന്ത്രി സംസാരിച്ചിരുന്നു.സഹകരണ മേഖലയുമായി ബന്ധപ്പെട്ട് എന്തെങ്കിലും പ്രശ്നം ഉണ്ടായാല് സഹകരണ വകുപ്പുണ്ട്. അതിന് ഇഡി വരേണ്ട കാര്യമില്ല. അങ്ങിനെയൊരു സാഹചര്യം ഒരുക്കേണ്ടതില്ലെന്നുമാണ് പറഞ്ഞതെന്ന് മുഖ്യമന്ത്രി പറഞ്ഞു. കെ ടി ജലീല് വ്യക്തി വിരോധം തീര്ക്കുകയാണെന്ന് ആരാണ് പറഞ്ഞതെന്നും മുഖ്യമന്ത്രി ചോദിച്ചു. ചന്ദ്രികയുമായി ബന്ധപ്പെട്ട വിഷയമാണ് അദ്ദേഹം ഉന്നയിച്ചത്. വ്യാഖ്യാന തല്പ്പരരായവര്ക്ക് അതിനുള്ള അവസരമാണ് കിട്ടിയത്. ജലീലിനെ സിപിഎം തള്ളിയെന്ന തരത്തിലാണ് പലരും പറഞ്ഞത്. അദ്ദേഹത്തെ സിപിഎം തള്ളിയിട്ടില്ല. അദ്ദേഹം സിപിഎമ്മിന്റെയും എല്ഡിഎഫിന്റെയും നല്ല രീതിയിലുള്ള സഹയാത്രികനായിരുന്നു ഇതുവരെ. അതിനിയും തുടരുക തന്നെ ചെയ്യും.കെ.ടി. ജലീല് വ്യക്തി വിരോധം തീര്ക്കുന്നതായി ആരാണ് കണ്ടിട്ടുള്ളതെന്നും ഞങ്ങളതിനെ അത്തരത്തില് കണ്ടിട്ടില്ലെന്നും മുഖ്യമന്ത്രി പറഞ്ഞു. സഹകരണ മേഖലയ്ക്ക് കൃത്യമായ പരിശോധനാ സംവിധാനമുണ്ട്. വീഴ്ചകള് തിരുത്താനുള്ള സംവിധാനം സഹകരണ മേഖലയ്ക്കുണ്ടെന്ന് മുഖ്യമന്ത്രി വ്യക്തമാക്കി. Published by:user_57 First published: September 11, 2021, 14:31 IST k t jaleel kt jaleel KT Jaleel controversy കെ ടി ജലീല് News18 Malayalam Last Updated : September 11, 2021, 14:31 IST Share this: അനുമോദ് സി വി